ΓΡΑΠΤΗ ΕΡΩΤΗΣΗ E-0498/01

υποβολή: Markus Ferber (PPE-DE) προς την Επιτροπή

(22 Φεβρουαρίου 2001)

Θέμα: Μεταφορές μέσω των Άλπεων: σήραγγα του Μπρένερ και δίοδος στις Άλπεις μεταξύ Λυών και Τορίνο

Πως αξιολογεί η Επιτροπή το γεγονός ότι η Γαλλία και η Ιταλία προγραμματίζουν μία νέα δίοδο του σιδηροδρόμου μέσω των Άλπεων που θα συνδέει τη Λυών με το Τορίνο; Το εν λόγω σχέδιο θα είναι το μοναδικό σε ό,τι αφορά τις μεταφορές μέσω των Άλπεων και δεν τίθεται με αυτό σε κίνδυνο ηλοποίηση του σχεδίου για τη σήραγγα του Μπρένερ, ή πρόκειται η Ιταλία να τηρήσει το λόγο της και ναλοποιήσει ένα δεύτερο σημαντικό πρόγραμμα μεταφορών μέσω των Άλπεων κατασκευάζοντας τη σήραγγα του Μπρένερ;

Απάντηση της κας de Palacio εξ ονόματος της Επιτροπής

(23 Απριλίου 2001)

Η Επιτροπή χαιρετίζει την απόφαση της ιταλικής και γαλλικής κυβέρνησης για το σχέδιο αλπικής σύνδεσης της Λυών με το Τορίνο, και είναιπέρ της επιτάχυνσης της εφαρμογής του σχεδίου. Δεδομένου ότι το έργο αυτό χαρακτηρίστηκε από τις κατευθυντήριες γραμμές για το διευρωπαϊκό δίκτυο μεταφορών ως έργο κοινού ενδιαφέροντος και, επιπλέον, ως συγκαταλεγόμενο μεταξύ των 14 έργων του διευρωπαϊκού δικτύου μεταφορών που κρίθηκαν ως έργα προτεραιότητας από το Ευρωπαϊκό Συμβούλιο στο Essen, η Επιτροπή έχει δεσμευθεί να το προαγάγει στον μεγαλύτερο δυνατό βαθμό. Ιδιαίτερη προσοχή δίδεται εν προκειμένω στην σχεδιαζόμενη βασική σήραγγα του Mont Cenis, η οποία προβλέπεται να συνδέει και τα δύο εμπλεκόμενα κράτη μέλη.

Η σύνδεση Λυών-Τορίνο δεν θα είναι η μόνη αλπική σιδηροδρομική σύνδεση του διευρωπαϊκού δικτύου μεταφορών. Το σχέδιο για το Brenner (σύνδεση Μονάχου-Βερόνας), το οποίο περιλαμβάνει βασική σήραγγα κάτω από τη διάβαση του Brenner, συγκρίσιμο σε μέγεθος, τεχνικά χαρακτηριστικά και κόστος με το σχέδιο του Mont Cenis, αξίζει την ίδια προσοχή. Δεδομένου ότι το σχέδιο αυτό έχει συμπεριληφθεί στον κατάλογο των Έργων του Essen, η Επιτροπή έχει ήδη παράσχει τα τελευταία χρόνια σημαντική πολιτική και χρηματοδοτική στήριξη και έχει αναλάβει σειρά πρωτοβουλιών για τη διευκόλυνση της συνεργασίας μεταξύ των εμπλεκομένων μερών. Η Επιτροπή χαιρετίζει το γεγονός ότι, χάρις στην στράτευση των ενδιαφερομένων κρατών μελών (δηλ. της Ιταλίας και της Αυστρίας, ειδικότερα) και με τηνποστήριξη της Επιτροπής, πραγματοποιήθηκαν σημαντικά βήματα προόδου τα τελευταία χρόνια, με τις τεχνικές μελέτες για το σκέλος της αυστριακής κοιλάδας του Inn (που είναι έτοιμο τώρα προς κατασκευή) και με την προπαρασκευή της βασικής σήραγγας του Brenner. Η σύσταση, στα τέλη του 1999, του Ευρωπαϊκού ομίλου οικονομικών συμφερόντων σχετικά με τη βασική σήραγγα του Brenner (Brenner Base Tunnel European economic interest grouping-EEIG) προώθησε την αποτελεσματική εκπόνηση των τεχνικών, περιβαλλοντικών, γεωλογικών, χρηματοδοτικών και οικονομικών μελετών. Δεδομένου ότι οι εν λόγω μελέτες έχουν προχωρήσει τώρα ικανοποιητικά, η ολοκλήρωσή τους προβλέπεται γύρω στο 2006/2007. Η Επιτροπή αποδίδει ιδιαίτερη σημασία στη διερεύνηση εναλλακτικών σχημάτων χρηματοδότησης για το έργο του Brenner τα οποία πρόκειται να δρομολογηθούν και παρέχει κατάλληληποστήριξη στον τομέα αυτόν. Οι εν λόγω δραστηριότητες δείχνουν ότι η Επιτροπή θεωρεί ότι η ιταλική κυβέρνηση εξακολουθεί να είναι πλήρως στρατευμένη στο έργο του Brenner.